Koala

**Koala** punika satunggaling marsupial hèrbivor ingkang aslinipun saking Ostrali. Koala punika tunggal-tunggalipun wakil saking kulawargi *Phascolarctidae*.
Koala punika kados bruwang alit ingkang manggén wonten ing wit-witan.
Sanajan koala punika boten kalebet bruwang nanging kang ndunungi ingkang ngginakaken basa Inggris nalika abad kaping 18 nalika samanten mastani koala kanthi nama bruwang koala amargi wujudipun koala ingkang mèmpèr kaliyan bruwang. Nanging nama punika boten dipunwajibaken amargi kirang trep.
Koala punika mangan oyot saha ron tetuwuhan. Koala punika kalebet kéwan kas Ostrali.
Koala punika kalebet salah satunggaling kéwan kas Ostrali ingkang gadhah kanthong.
Nama koala punika asalipun saking suku Aborigin. Koala punika dados mamalia ingkang saged mertahanaken gesangipun namung nedha ron eukaliptus. Koala saged mlumpat saking wit satunggal ing wit sanèsipun kanthi jarak ngantos 150 kaki (45,72 mèter) diukur saking pucuk wit.

Wonten ugi tiyang ingkang mastani koala punika mirib kaliyan bruwang teddy.

Koala gadhah waja ingkang jumbuh kaliyan ginanipun minangka kéwan hèrbivor saha diprotodont ingkang mirib kaliyan marsupial kados ta kanguru saha wombat.
Utek *nenek moyang* koala punika gadhah *volume* otek ingkang ngebaki *gronggongan cumplung*, nanging wonten koala sapunika *volume* utek punika sampun kirang.
Kirang langkung sekawan dasa persèn *gronggongan* cumplung koala dipunisi kaliyan. Koala punika dados satunggal-satunggalipun kéwan wonten ing donya ingkang *volume* utekipun sangsaya susut.

## Koala jaler 
Koala jaler punika gadhah swanten ingkang limrahipun dipun-ginakaken nalika mangsa kawin.
Wonten *variasi* swanten ingkang dipungadhahi koala jaler, punika wonten gèndhèng cènèngipun kaliyan agengipun swanten.

## Bayi Koala 
thumb|150 px|right|Koala ingkang taksih alit
Koala ingkang taksih alit punika dawanipun 1 inci (2,54 CM).

## Habitat 
thumb|200 px|*Lambang* nagara Ostrali, nagara ingkang dados habitat koala

Koala kathah-kathahipun manggén wonten ing pérangan pasisir wétan Ostrali inggih punika wonten ing Adelaide ngantos dumugi Ujung Cape York. Koala punika gesang wonten ing praja Ostrali kados ta wonten ing Queensland, New South Wales, Victoria, saha Ostrali Selatan.

## Golékan 
Golékan koala punika dados *souvenir* kas Ostrali nalika wisata wonten mrika.

## Populasi 
Koala limrahipun gesang kanthi populasi ingkang awujud kalompok kados ta manungsa. Koala wadon limrahipung galak utawi *agresif* nalika nembé ngandhut saha ing mangsa-mangsa pungkasan nyusoni. Koala punika kathah-kathahipun mangan lan aktif nalika wayah dalu. Setunggal populasi koala punika mbetahaken kirang langkung 20 ngantos 25 wit ingkang dados tlatah kalompok koala.

## Variétas Eukaliptus 
thumb|left|100 px|Wit eucalyptus ingkang dados pakanan Koala

Ing Ostrali jinis eukaliptus cacahipun langkung saking 600, nanging koala namung mangan kirang langkung 40-50 *varietas*.
Kajawi kanggé pakan koala, wit eukaliptus limrahipun dipun-ginakaken kanggé kayu graji, *konstruksi finir*, *plywood*, *furniture*, bahan kanggé ndamel *pulp* saha dluwang. Eukaliptus kalebet tuwuhan taunan ingkang saged gesang ngrembaka saha mbetahaken cahya sréngéngé ingkang kathah. Eukaliptus punika tuwuhan ingkang gampil semi nalika dipuntegor saha kalebet tuwuhan ingkang cekap kuwat manawi wonten rayap.
Eukaliptus kalebet tuwuhan ingkang miltiguna saha saged tuwuh wonten ing lahan *marjinal* utawi *kritis*.

#### Wana eukaliptus teles 
Wit-wit eukaliptus ingkang gesang wonten ing wana ingkang teles utawi *lembab* punika kalebet wit-wit eukaliptus ingkang paling inggil. Nalika dipunpirsani ngginakaken mikroskop èléktronik cap driji koala saha manungsa angél dipunbéntenaken. Cap driji punika wonten amargi adhaptasi biomekanik kanggé nyekel barang.
Koala punika gadhah driji ingkang cacahipun gangsal kalebet jempol ingkang cacahipun kalih.

## Langka 
Koala punika kalebet pratélan salah satunggaling kéwan ingkang langka.

Koala punika membatahaken panggènan ingkang wiyar supados saged gesang, obah, saha mangan.

Cacahipun koala ingkang urip alasan wonten ing Ostrali punika antawisipun 2000 ngantos 8000 koala.
Wonten ing Ostrali wonten badan ingkang mirunggan neliti kéwan koala, tuladhanipun inggih punika Pusat Penelitian Koala Queensland Tengah.
Kajawi punika wonten ugi ingkang dipunwastani Lone Line Sanctuary.
Koala punika kalebet salah satunggaling kéwan ingkang dipunlindungi. Tim panaliti nedahaken manawi koala boten dipunlindungi koala saged cures kanthi wektu 30 taun ingkang badhé dhateng.
### Ingkang njalari langka 
Koala punika manggèn wonten ing salah satunggaling panggènan kanthi kalompok sosial.
Koala ugi kénging lelara chlamydia.
Manawi suhunipun sampun langkung saking 37 drajat celsius, ndadosaken koala kirang saé anggénipun gesang.
Nalika pertemuan Perserikatan Bangsa Bangsa ingkang ngrembug babagan iklim dipuntedahaken ugi manawi owahing iklim punika saged mbebayani tumrap spesiés penguin emperor ngantos koala Ostrali.
Koala ingkang wonten ing Ostrali punika ugi kathah ingkang cures amarga *strèss*. Koala ingkang *stress* punika amargi cara ngingoni koala ingkang lepat, kejawi punika koala asring foto-foto kaliyan para *wisatawan*. Kaanan mangsa kang garing ugi gadhah prabawa kaliyan gizi koala, amargi ron ekaliptus ingkang sangsaya suda nutrisinipun.

### Konsérvasi Koala 
thumb|250 px|left|Peta ingkang nedahaken payebaran koala
Pakar ékologi Universitas Queensland Clive McAlpine nedahaken supaya koala boten cures caranipun inggih punika nglebetaken koala dados spesiés ingkang saged cures.
Kajawi punika wonten ugi Pulo Island.
Pusat konservasi koala punika dipundamel dados panggénan ingkang resik saéngga wonten paugeran-paugeran ingkang trawaca tumrap para tiyang ingkang mlebet. Kajawi punika wonten Pusat Konsérvasi Koala ing Pulo Philip para wisatawan saged mirsani langsung para koala ingkang nembé turu saha mangan. Kajawi punika wonten ugi Koala Sanctuary ingkang ugi dados badan konsérvasi koala saha satwa alasan sanèsipun.

### Wisata 
thumb|150 px|Koala kanthi joey ing kanthongipun, koala punika manggén wonten ing Hamilton Island, Ostrali
Lone Pine kalebet salah satunggaling panggénan wisata nalika wisata wonten ing Brisbane, Australia.
Lone Pine punika dipundamel kaliyan tiyang ingkang namanipun Claude Reid.

## Panaliten 
Wonten ing taman Taman Victoria’s Great Otway National dipunbikak program kanggé naliti koala.

## Kéwan arboreal 
Koala punika kalebet kéwan arboreal.
Nalika mangan, panganan mlebet wonten ing salah satunggaling pérangan madharan saha dipunmuntahaken malih wonten ing tutuk. Nanging namung nalika wonten ing kaanan ingkang tinamtu kados ta nalika pupak waja saha amargi mbetahaken langkung kathah nutrisi kanggé nyusoni.

## Ngedab-edabi 
Koala punika kalebet kéwan ingkang ngeramaken. Wonten babagan ingkang ngédab-édabi saking kéwan koala ingkang boten dipuntindakaken déning kéwan sanèsipun.
# Sanajan koala punika boten kéwan ingkang saged gesang wonten toya, nanging manawi wonten ing kahahan ingkang nggegirisi saha *kepepet* koala punika saged ugi nglangi.
# Koala jaler Queensland punika awratipun ngantos 9,5 kilogram déné koala wadon ngantos 7 kilogram. Wonten ing Victoria, awratipun koala ngantos 14 kilogram.
# Koala punika tilem saben dintenipun antawis 18-20 jam. Wonten wana, koala gesang antawisipun 10 ngantos 12 taun, nanging koala Lone Pine ingkang dipunjagi saking mengsahipun, wonten variasi pakanan ingkang saé, saha saking iklim ingkang ékstrim owahipun saged gesang kirang langkung 12 ngantos 15 taun.
# Koala punika saged jungkatan. Punika tujuwanipun supados koala katingal tetep saé saha resik. Driji ingkang nomer kalih saha tiga nyatunggil saéngga dados sapasang cakar ingkang saged dados jungkat.
# Limrahipun wonten ing salah satunggaling wekdal koala katingal mabuk. Sejatosipun, koala punika boten mabuk amargi ron eukaliptus nanging punika salah satunggaling cara koala kanggé adhaptasi tumrap *kadar* enersi ingkang sakedhik wonten ing ron gum utawi eukaliptus.

## Gladri 

Image:Eucalyptus microtheca 1.jpg|Ron saha sekar tuwuhan eukaliptus ingkang taksih nguncup
Image:Friendly Female Koala.JPG|Koala wadon ingkang manggén wonten ing Billabong Koala Park
Image:700 yr red river gum.jpg|Wit eukaliptus ingkang dados papan panggénanipun Koala
Image: Friendly Male Koala.JPG|Koala jaler ingkang manggén wonten ing Billabong Koala Park
Image: Koala climbing tree.jpg|Koala gadhah kuku saéngga saged mènèk wit
Image: Koala eating.jpg|Koala mangan ron eukaliptus

## Ugi pirsani 
* Marsupial
* *Australian Koala Foundation*

## Pranala njawi 
* Australian Koala Foundation
* Lone Pine Koala Sanctuary
* The Koala
* sound
* australianscreen online

## Cathetan suku